Long Branch

Long Branch er en by i fylket Monmouth County i New Jersey. I henhold til folketelling av 2010 bodde det 30 719 mennesker her.2011 Apportionment Redistricting: Municipalities sorted alphabetically , (PDF) New Jersey Department of State, s. 6. Long Branch ble opprettet den 11. april 1867 som Long Branch Commission fra deler av Ocean Township og ble opprettet som by ved lov av New Jerseys lovgivning den 8. april 1903, basert på resultatene av en folkeavstemning.Snyder, John P. (1969): «The Story of New Jersey's Civil Boundaries: 1606–1968», Bureau of Geology and Topography; Trenton, New Jersey, s. 181. Byen er kjent som fødestedet til Bruce Springsteen.

 Geografi 
Long Branch er lokalisert ved 40°17′53″N 73°59′27″W (40.297932, −73.990971).«US Gazetteer files: 2010, 2000, and 1990». United States Census Bureau. 12. februar 2011 I henhold til byrået for folketelling består byen av et område som utgjør 16 km² og hvor 13 km² er land og 2,6 km² (15,67 %) er vann. Long Branch er den største byen i Monmouth County.

 Historie 
Long Branch var by for badegjester og ferierende på slutten av 1800-tallet. På 1900-tallet var det «Hollywood» på østkysten hvor en del av de største teaterutøvere og andre artister i sin tid samlet seg og var utøvende. Det ble besøkt av presidentene Chester A. Arthur, James A. Garfield, Ulysses S. Grant, Benjamin Harrison, Rutherford B. Hayes,  William McKinley, og Woodrow Wilson.(2006) The Year in Review, The Long Branch Historical Museum Association, s. 1. Seven Presidents Park, et parkanlegg i nærheten av stranden, er navngitt som minne om presidentenes besøk. Church of the Presidents er en kirke hvor alle syv blir dyrket og er den eneste struktur igjen på Long Branch som er assosiert med dem.

President Garfield ble fraktet til Long Branch i det håp at den friske luften og den stille atmosfæren kunne hjelpe ham å komme seg etter at han hadde blitt skutt den 2. juli 1881. Han døde der den 19. september 1881, kun to måneder før han ville ha fylt 50 år.Sharkey, Joe: «"The Great Boardwalk Towns of Jersey», The New York Times, 4. august 1991: «Along the 125-mile (201 km) stretch of Jersey seashore, the northernmost of the Great Boardwalk Towns is Asbury Park, a resort that developed in the late 1800s as an alternative to its then vice-ridden neighbor, Long Branch, the town where President James Garfield died from gunshot wounds and thus became the first, but by no means only, local habitue to be dispatched at the hand of a disappointed office seeker.» Garfield Tea House, bygget fra jernbanesviller som førte Garfields tog, men ligger i Elberon.

Den kjente Long Branch Saloon of the American Old West, lokalisert i Dodge City i Kansas, var opprinnelig oppkalt etter dens første eier, William Harris, som hadde flyttet vestover fra sin hjemby Long Branch.Kansas Fun Facts and Trivia , Legends of America: «The Long Branch Saloon really did exist in Dodge City, Kansas. One of the owners, William Harris, was a former resident of Long Branch, New Jersey and named the saloon after his hometown in the 1880’s.»

Opprinnelig en ferieby med noen få hoteller og mange bondegårder tidlig på 1900-tallet, vokste antallet beboere i Long Branch. Italienske, irske og jødiske innvandrere bosatte seg i denne perioden. På 1950-tallet hadde Long Branch som mange andre byer utviklet nye boligområder for å huse veksten i befolkningen. Mange tidligere bondegårder ble omgjort til boområder, men mange av de gamle husene er fortsatt igjen.

Med etableringen av Hollywood i California som filmhovedstaden mistet Long Branch mye av sin aktivitet som et sted for teateraktiviteter. Ved åpningen av motorvegen Garden State Parkway gjorde det mulig for feriegjester å reise enda lengre sør, noe som også førte til nedgang for Long Branch. Sivil uro på 1960-tallet førte til opptøyer i nabolaget Asbury Park, og mange flyktet fra kystbyene for til fordel for forstadsbyene vest for kysten. Tiår senere har de eldre og mer falleferdige delene av byen blitt revet og fornyet. Long Branch har således fortsatt å være et populært feriested. Mange mennesker fra New York reiser til eller bosetter seg her for å unnslippe den trange, overfylte storbyen og for nyte fordelene av Long Branchs strender. Området tiltrekker seg også en del turister fra Philadelphia.

 Demografi 
I henhold til folketellingen av 2000, var det 31 340 mennesker, 12 594 husholdninger, og 7 248 familier som bodde i byen. Befolkningstettheten var 2318,1 mennesker per km². Det var 13 983 husenheter med en gjennomsnittlig tetthet på 1934,3 per km². Den etniske sammensetningen er på 68,03 prosent hvite, 18,66 prosent afroamerikanere, 20,67 prosent av spansk eller latinsk opprinnelse, foruten annen opprinnelse fordelt i mindre sammensetninger.

 Referanser 

 Eksterne lenker 

  Innbyggertall 2010 - 2019 – United States Census Bureau
 Long Branch Chamber of Commerce

Kategori:Byer i Monmouth County
Kategori:Bosetninger etablert i 1903
Kategori:1903 i USA
Kategori:Byer i New Jersey